‘તું અમને સમાજવાદ શીખવીશ? આદિવાસીઓ વચ્ચે ફરતાં જ આ પગને હવે સાઠ થયાં. આ દેશની પ્રજાને અને છેલ્લા આટલાં વરસથી તેના પર રાજ્ય કરનારાઓને અમે જાણીએ છીએ. તેં તો આ નવા રાજાઓનો પ્રસાદ જ ચાખ્યો છે. અમે તો એમના શાસનની લાઠી ઝીલી છે, ગોળીઓ વચ્ચે ફર્યા છીએ, એમની જેલોની પણ મુલાકાત લીધી છે. માસ્તર ભૂલી ગયા તમે? હજી પાંચ વરસ પહેલા ગઈ ચૂંટણી વખતે આપણે સાથે મળીને દેશની સ્થિતિની ચર્ચા કરી હતી ત્યારે આ હજી ભનિયો માંડ ચૌદ વરસનો હશે, દફ્તર લઈ સ્કૂલે જતો હતો.’